AlexejDobrolubov/national_council_slovak_2010 huggingface dataset:
19. schôdza NR SR - 5.deň - B. popoludní
Dátum: 2024-09-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

36. No, ja si myslím, po mojich skúsenostiach viac ako tridsaťročných v treťom sektore, že akákoľvek pomoc žene v tehotenstve je skvelá. Žiaľbohu, politika a propaganda sú neskutočné, a pritom to by nemali vôbec čo robiť, pretože toto je čiste pomoc, či už verím v Boha, alebo neverím v Boha, či som ateista, alebo som budhista, alebo neverím v nič, jednoducho tá pomoc je normálna. Tento zákon je o pomoci. Toto nie je o tom, že ideme niekomu niečo zakazovať, alebo prikazovať, je to o pomoci. Neverím, že by sa nenašlo v opozícii, alebo že by sa našiel čo i len jeden človek opozície alebo v koalícii, ktorý by povedal, že nemá sa podporiť mladá a tehotná žena, ktorá potrebuje pomoc. Takže ja som hlboko presvedčený, že či už jedna, alebo druhá strana tuná nebude pozerať na svoju politickú propagandu. Nebude pozerať na to, že na tom idem vytrieskať body, pretože budem označovať tento zákon za nejaký bludársky, ale toto je presne tak, ako podporil sa tu príspevok k pohrebu. Takže ja som hlboko presvedčený, že príspevok k tomu, aby mladé, naozaj mladé študentky mohli donosiť dieťa, a aby to dieťa vyrástlo, prišlo na svet zdravé, je absolútne skvelá vec.
19. schôdza NR SR - 5.deň - B. popoludní
Dátum: 2024-09-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

8. Ďakujem veľmi pekne. No veľmi pekne ste pripomenuli pánovi Tarabovi jeho česť a morálku, jeho vyjadrenia, v ktorých naozaj najnemorálnejšiu daň, a to je zvyšovanie DPH, označoval v minulosti, označoval ju za niečo, čo ničí ľudské životy. A teraz je v partičke ministrov, ktorí šúchajú nohami a robia to, čo pán ministerský predseda Fico povie. Mne sa strašne včera páčilo, jak, alebo predvčerom to bolo? Jak Taraba obhajoval a hovoril, že vlastne on ide zachraňovať ľudí, on ide ľudí spasiť, lebo my sme prijali zákon, ktorý ľuďom ide brať peniaze cez emisie. To je niečo neskutočné, aký je on záchranca. Tak tento záchranca svoju morálku a česť rýchle vymenil za čušanie a šúchanie nohami. Už to nie je najnemorálnejšia daň, zvyšovanie dépeháčky. Fico povie, toto budeš robiť, a on to robí. Škoda, že tu dnes nie je, aby si vypočul naše pripomienky, aj to, že desať, naozaj desať mesiacov nič nerobil. Nič nerobil Taraba. No a dnes je tu pán minister športu, ktorému môžme len zaželať, aby mu tá voda, ktorá tam natiekla do toho drahého ministerstva, nepoškodila to ministerstvo, lebo, chudák Danko nebude mať z čoho kšeftovať, keď budú musieť dávať peniaze na opravu ministerstva.
19. schôdza NR SR - 4.deň - B. popoludní
Dátum: 2024-09-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

54. Ďakujem, pán Hlina si určite chce dať na faktické poznámky odpoveď, tak sa prihláste, nemáte za čo. Viete, oni vám budú rozprávať, že vlastne vy ste skvelý, ale vy to neviete podať, lebo oni to mysleli úplne inak, ako to mysleli, veď oni tie vaše rozprávky, čo rozprávate, veď oni nechceli znárodňovať, oni len tak jemne chceli národu trošku sem-tam ukradnúť niečo, veď to nemôže byť ako v tom štyridsiatom ôsmom, oni to nemôžu robiť tak ako v štyridsiatom ôsmom, oni sú už iní komunisti, oni sú jemnejší komunisti. Oni zistili, že urobili niečo, čo je naozaj úplne, úplne amatérske. A toto vykrikovali počas tri a pol roka Igora Matoviča a Eda Hegera, že amatéri, že to vládnu, no tu teraz čo vládne, to je niečo neskutočné. To je naozaj absolútny amaterizmus, to sa nedá ani popísať, to ako naozaj tie deti zo škôlky, keby ste dali riadiť túto republiku, tak by to riadili lepšie. Ale oni zistia, že urobili niečo, čo je naozaj, jej, veď toto sme pokašlali, kto nám to písal. Tak ako ste povedali, tak to poveria niekoho, ako je pán Kvorka, aby to prečítal (povedané s pobavením) a aby to naprávali, ale toto sa tu deje od prvej chvíle ich vládnutia. Oni naprávajú tie svoje amatérske veci, úplne to robia na kolene, ale robia to preto, lebo ten cieľ, a vy ste ho pomenovali, ten cieľ nie je v prospech občanov, ten cieľ nie je, pretože ideme pomáhať Slovákom, to sú také rabovačky, vy ste to tam aj presne popísali. A dokonca predchádzajúce, nemôžem reagovať, ale počuli ste aj faktickú, ktorá bola presne o tom, takže toto je ten ich cieľ. Pán Hlina, vy ste to pomenovali absolútne presne a tí, čo vám nerozumejú, no nie každému je súdené, aby mu bolo vzhúru dáno. (Ruch v sále.)
19. schôdza NR SR - 4.deň - A. dopoludnia
Dátum: 2024-09-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

58. Ďakujem veľmi pekne. No nie je to submisia, ako ste hovorili, pán Hlina, ale je to arogancia, je to arogancia moci. A u každého jedného z nich. U každého jedného z nich. Tak ako to predvádza predsedajúci Danko, že ja vystúpim a upozorňuje ma, že som mimo témy, vystúpi Taraba mimo témy, ale ani slovkom ho neupomenie. Presne ste povedali, že to zvyšovanie tých emisií ide do envirofondu a to je to, čo im a oni tieto prílepky a ako keby podľa kopiráku postupovali. Či už Michelko, či Taraba, ale celá SNS, ako naozaj. Fondy sú pre nich zlatá baňa. Ich ľudia, ich firmy, ich záležitosti. Oni to veľmi dobre vedia a toto je to, kvôli čomu sa ide sem takto po tichučky vsunúť aj envirofond. Taraba vás bude presviedčať, pán Hlina, o tom, že on je čestný, on to bude čestne, no samozrejme. Čestne to bude rozdeľovať medzi čestných SNS priaznivcov, medzi SNS firmy, ale to bude všetko čestné. Čestní národní buditelia budú dostávať na záchranu životného prostredia peniaze. Spomenuli ste aj to, že už priznávajú, že sa životné prostredie vplyvom naozaj emisií veľmi zhoršuje. Už to priznávajú aj oni. Tak keď tento zákon má riešiť zvýšenie poplatkov za emisie, ale nie hrozné, ale zvýšenie, aby ľudia trošičku šetrili, tak to je to zlé. To zlý Brusel povedal, to zlý bývalý štátny tajomník zahlasoval. Je to veľmi zlé, ale ja, skvelý a jedinečný Taraba, tu zachránim celé životné prostredie, len mi dajte možnosť rozhodovať, aby som mohol peniaze z envirofondu dávať tým, ktorí to najviac potrebujú. Naši ľudia.
19. schôdza NR SR - 4.deň - A. dopoludnia
Dátum: 2024-09-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

48. Tak počuli ste zase vystúpenie populistického Tarabu, ktorý tu mimo, mimo témy rozprával. A pred chvíľočkou Andrej Danko rozprával o tom, že ma vypne, lebo rozprávam mimo témy. Danko vystúpil, teda Taraba vystúpil a rozprával mimo témy. Mimo témy, to je tá spravodlivosť Slovenskej národnej strany, ako naozaj to, čo sa tu deje a nielen tu, ale aj na celom Slovensku, je strašné. Áno, strašné. Slovenská národná strana tu valcuje spravodlivosť a demokraciu. Danko vás upozorňuje, ma upozornil, že som mimo témy. Taraba vystúpil a išiel mimo témy, ale ani slovo, ani slovo k tomu, že išiel mimo témy. A začne tu rozprávať o tom, ako sme sa nabalili na nejakej kompe. No Taraba na tom, čo sa vy idete nabaľovať na tých 200 mil. na ministerstve športu a na tom, ako ste teraz vytopili to ministerstvo, lebo naozaj ste nerobili nič iné, len ste rozprávali, že tisícročná voda nebude. To je hanba, Taraba! To je hanba!
19. schôdza NR SR - 4.deň - A. dopoludnia
Dátum: 2024-09-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

40. Každý jeden odborník v životnom prostredí, každý jeden profesor, každý jeden doktor, docent vie, čo robíte, minister Taraba, a každý jeden, každý jeden z nich vašu prácu kritizuje. Vy tu idete rozprávať Slovákom, že čo si vy myslíte, že to Taraba bude rozdeľovať tých 300 mil.? No a kto to bude rozdeľovať? Tak ako to robí Šimkovičová, tak ako to robí každý jeden váš minister, každý jeden váš minister, tak to idete robiť aj vy. Vy idete rozprávať, že vy ste čestný? Vy, čo ste kšeftovali s obvineným siskárom! No mňa nepresvedčíte, pán Taraba, nikdy ma nepresvedčíte. Absolútne nikdy. Vy tu idete rozprávať, že ja som povedal, že áno, ideme vyťahovať občanom peniaze? Ja som povedal, že každý ten zákon je o tom, že každý jeden občan sa podieľa na znečisťovaní životného prostredia. A ja si myslím, že každý jeden slušný Slovák nemá problém prispieť. A nie sú to, vy ste tu povedali, že za liter je to 10 centov. No keď si to prepočítate, tak to ne, vy strašíte ľudí, toto je vaša politika. Fico straší ľudí, Fico tu rozpráva, že Radičová bola zlá, že bol zlý Dzurinda, že bol zlý Matovič a teraz je zlý Ódor a už aj progresívci, ktorí vládli, ktorí rozhodovali o Ódorovi. Vy tak fabulujete, vy tak klamete, vy ľudí takým spôsobom zavádzate, že to nie je možné. A zopakujem to, čo som povedal v úvode, každý jeden odborník na životné prostredie vás kritizuje, kritizuje vašu prácu, kritizuje to, ako prispievate. A vy sa tu postavíte a ten váš populizmus, bezbrehý populizmus, ktorý tu dávate, rozhadzujete ručičkami, ako vy idete pomáhať, ako my sme nepomáhali ľuďom. To, čo vám povedal Rasťo Krátky, viete zobrať ľuďom všetko to, čo sme im dali. To povedzte ľuďom, prečo im to idete zobrať. Prečo beriete ľuďom tie peniaze, ktoré od nás dostali. No prečo? Pretože vy budete rozhodovať o tom, aká firma dostane tie peniaze. A tá firma, no musí byť vďačná.
19. schôdza NR SR - 4.deň - A. dopoludnia
Dátum: 2024-09-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

28. Pani poslankyňa, počuli ste, že Taraba zachraňuje Slovensko pred zlým zákonom, ktorý ide škodiť Slovensku, a doslova povedal, že je hrdý, že to desať mesiacov zachraňuje. To, že vlastne je neschopný a že on a jeho vedenie škodí životnému prostrediu, tak to vám nepovie. Viete, on povedal, že zlý Brusel nám prikázal urobiť zlý zákon a zlý zákon v Bruseli zlý štátny tajomník bývalý bol obhajovať a hlasoval zaň. Zlý Brusel, zlý Brusel. No ja si myslím, že z Bruselu dostáva tie eurofondy, o ktorých sa teraz chválil. A musím povedať, že ten zákon vlastne zvyšuje naozaj poplatky za emisie, ale každý jeden občan sveta, nielen Slovenska, škodí životnému prostrediu a tie poplatky nie sú nejaké horibilné a ja si myslím, že každý jeden človek by mal zaplatiť za to, že má tú životnú úroveň takú, akú má, a mal by prispieť k zvýšeniu a tieto poplatky nie sú preto, že by mali ísť niekde do SNS kasy, ale práve Slota a Fico nám ukázali, že ako sa dajú ukradnúť emisie, ako sa dá dve miliardy ukradnúť. Takže to je názorný príklad toho, čo sa tu dialo, čo sa tu deje. A oni, viete, aj, pani poslankyňa, vy ste povedali presne, viete, oni všetky tie fondy, do ktorých pchajú prsty a paprče, tak tie zmeny tých fondov nie sú o tom, že to má byť k lepšiemu, ale SNS je naozaj slovenská národná straka, ktorá vykráda všetko, ktorá tu robí, rabuje. Takže to je tá ich filozofia, to je tá ich cesta, všetky fondy nech pracujú tak, ako chce Slovenská národná strana, ako chce Andrej Danko. To je smutné. Ten zákon nie je vôbec zlý a vôbec neškodí ľuďom. Opakujem, každý jeden človek, každý jeden človek by mal byť zodpovedný za to, čo robí, a tie emisie vôbec a zvýšené poplatky vôbec nie sú horibilné. Ďakujem.
19. schôdza NR SR - 4.deň - A. dopoludnia
Dátum: 2024-09-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

20. Ďakujem veľmi pekne. Nesklamal ani predsedajúci Danko, ani Taraba. A, pán Taraba, zase ste vystúpili a zase ste len populisticky klamali, klamali a klamali. Vy klamete, čo slovíčko, to klamstvo. Vraj sa znižoval zákon, znižujeme tým zákonom životnú úroveň. No Slota a Fico, keď ukradli emisie, čo potvrdil Počiatek, tak znížili úroveň slovenských občanov, ale toto, čo ste predviedli, to je absolútne klamstvo. Čokoľvek urobila Matovičova vláda, vy rozprávate, že to je, že to bolo, že to, znížili sme úroveň. My sme znížili úroveň? My, čo sme dávali dôchodcom, čo sme dávali rodinám, čo sme zvyšovali daňové bonusy? A vy to všetko beriete! A to, čo predviedol teraz predsedajúci Danko, no ja som len povedal, že to bola faktická, lebo predsedajúci nemá právo reagovať na faktické, on v rozprave nemá. Ale počuli ste, blázon ožratý Pročko, to mi rozpráva človek, ktorý ožratý zlikvidoval semafor. Ja som vás, pán Danko, nikdy nenazval bláznom, tak si to od vás vyprosujem, ste predsedajúci Národnej rady, nie ste ožratý šofér, ktorý zdemoloval semafor, tak sa podľa toho aj správajte. A kedykoľvek, Danko, pôjdem s vami fúkať, kedykoľvek, kedykoľvek, s vami určite. Vrátim sa k téme. Čiže, pán Taraba, naozaj bez akéhokoľvek preháňania, vy ste obrovský klamár. Vy ste človek, ktorý na životnom prostredí to životné prostredie len devalvuje. Vy dosadzujete do funkcií svojich kamošov, dosadzujete ľudí, ktorí s odbornosťou nemajú nič spoločné. Vy tam dáte usvedčeného pytliaka a poviete, no už desať rokov neni pytliak, tak tam môže byť. Veď to je absurdné. To je absurdné. Namiesto odbornosti vy robíte zo životného prostredia jednoducho amatérsku, kšeftársku bázu Slovenskej národnej strany. To je obrovská hanba. Vy nerozprávajte o tom, kto tu zničil národ. Vy ho ničíte.
19. schôdza NR SR - 4.deň - A. dopoludnia
Dátum: 2024-09-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

8. Tak ak by pán minister dovolil, podľa rokovacieho poriadku... (Prerušenie vystúpenia predsedajúcim.) Danko Andrej, podpredseda NR SR Áno, pretože má právo, má právo vstúpiť... Pročko, Jozef, poslanec NR SR Má právo všetko, on má právo ešte dokonca aj letieť vrtuľníkom, ale faktické poznámky majú ísť po rozprave pána poslanca Krátkeho, takže riaďte to, pán Andrej Danko, tak, ako rokovací poriadok hovorí. Ďakujem veľmi pekne. No, na to je len jedna odpoveď. Vieš, Rasťo, nestihli, pretože je nutné, a nielen v celej tej ich strane, dosadzovať do funkcií svojich kamarátov, priateľov, kšeftárov. Ono je dôležité, aby sa vymenili vo funkciách zodpovední, čestní ľudia, no a dajme tam svojich príbuzných a tých, ktorí budú pomáhať pri rabovaní tejto republiky, takže na prácu nezostáva čas. Potom musíme chodiť vrtuľníkmi ponad národné parky, musíme chodiť namiesto práce na rôzne kultúrne podujatia a tie kultúrne podujatia rušiť. To je dôležitá práca Slovenskej národnej strany a ministra Tarabu, ktorý namiesto práce, namiesto práce robí všetko možné, všetko možné. Vieš, najhoršie je to, keď v diskusii ti začnú nakladať a urážať ťa, ale namiesto toho, aby zdôvodnili prečo, prečo desať mesiacov nekonali, tak si začnú vymýšľať, začnú fabulovať, začnú rozprávať tie ich rozprávky. Jednoducho máme najhroznejšiu vládu v dejinách Slovenska. Máme vládu, ktorá nerobí v prospech ľudí, ale robí v prospech svojich ministrov a našich ľudí.
19. schôdza NR SR - 3.deň - A. dopoludnia
Dátum: 2024-09-13
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

110. Pani kolegyňa, hovorili ste o tom, že šíria strach. No, ja som od deväťdesiateho tretieho v kultúre, naozaj, pravda to je. Na zdravie! Naozaj šíria strach. To, čo sa deje na inštitúciách kultúrnych, nemá obdobu. Bolo to tu za čias Mečiara, kedy aj Michelko bol asistent Húsku a naozaj vtedy bol veľký kráľ Michelko, chodil, šéfoval. Potom prišlo obdobie naozaj také slušné, ale zase sa Michelko vrátil a zase chodí a šéfuje a robí si svoje veci. Je to niečo neskutočné! A ten strach, čo šíria, tak to je ich metóda, to majú po Ficovi, lebo naozaj treba šíriť strach, treba šíriť zlobu, treba na každej inštitúcii mať svojho človeka. Či je to človek neodborný, im nevadí, hlavne, že ten človek bude poslúchať. No a vo fondoch musia byť ich ľudia, pretože tie fondy sa budú rozdeľovať tak, ako oni chcú. V podstate aj tá kultúra musí byť podľa nich národná. To všetko musí byť národné. Žiadna sloboda. Žiadne slobodné umenie. To všetko musí byť národné a všade musí byť vlajka. Dokonca som počul, že Andrej Danko ide dať návrh zákona, aby aj na semaforoch bola aj biela aj modrá, aby k tej červenej, boli to národné semafory a potom už národniar nenarazí ožratý do národného semaforu, lebo by si národnú hrdosť veľmi poškodil.
19. schôdza NR SR - 3.deň - A. dopoludnia
Dátum: 2024-09-13
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

100. Ďakujem veľmi pekne. Pani poslankyňa, naozaj záchrana národných kultúrnych pamiatok by mala byť pre štát tou hlavnou. Všade v okolí, dokonca Česi sú v tom veľmi, veľmi aktívni, no u nás sa to nedeje. A ja vám môžem povedať, že naša nezisková organizácia vlastní národnú kultúrnu pamiatku Kráľovský soľný úrad, ktorý som za vlastné peniaze prerobil a v 2019. nám katastrofálne strecha pretekala, bola v strašnom stave, tak sme predložili 47-tisíc, myslím, že to bolo, na opravu, aby nám to schválili pamiatkari, no a vtedy Ficova vláda povedala, že nie tieto kúpite, nie tieto strešné krytiny, ale túto drahšiu. Hovorím, ale preboha, veď to je to isté. Nie, nie, nie, nie, nie, nie, nie. Nakoniec sme dostali 9 900 euro na pomoc. My sme dali 53-tisíc a naozaj sme opravili národnú kultúrnu pamiatku. Ale toto, čo sa deje, toto, čo by mal robiť štát, že by mal naozaj národné kultúrne pamiatky zachraňovať, tak to je pre nich zbytočné. Už ste to spomínali, kto vedie ministerstvo. Ministerstvo nám vedie pán Machala a toto, čo robí pán Michelko, to je len taký výkonný práporčík. To je môj hodnotiaci úsudok, môj hodnotiaci úsudok. On, chudák, len dostane noty a robí to. Ale musí byť vďačný, pretože my sme včera odvolávali Šimečku za to, že dostal dotáciu, jeho rodina. No tak Michelko dostal dotáciu. Ja by som ho odvolal. Dúfam, že Gašpar napíše odvolanie Michelka z postu predsedu výboru, pretože dostal od Fica taký darček 20-tisícový. No tak, Michelko, to je hanba, ja by som na vašom mieste odišiel, na vašom mieste by som sa prepadol pod zem. Veď vy ste išli čestne do tej politiky. Nie, tie vaše knihy, to je môj hodnotiaci úsudok, ktoré nečíta nikto, tak bolo treba podporiť, tak ste dostali peniaze. Toto je kultúra, podporíme Michelka, podporíme našich ľudí, podporíme tých, ktorí nám žerú z ruky. Toto je ich kultúra. To je môj hodnotiaci ú... (Prerušenie vystúpenia časomerom.)
19. schôdza NR SR - 3.deň - A. dopoludnia
Dátum: 2024-09-13
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

80. Pani Kolíková, ja si nemyslím, že by zvolili Migaľa, pretože včera sme odvolávali Šimečku za to, že jeho rodina dostala peniaze, takže som hlboko presvedčený, keď zvolia Migaľa, tak Gašpar so synom pri počítačových hrách napíšu odvolanie Migaľa z postu predsedu, pretože Gašpar je čestný človek, ten má hodnotiaci úsudok. A odvolajú Migaľa z toho postu, pretože nie je možné, aby Šimečku odvolávali a Migaľa nie. To nie je možné. A tak, ako skončil naozaj Mečiar, skončil komunizmus, raz skončí aj Fico. Aj keď teda už raz skončil, ale hovorí sa, to je môj hodnotiaci úsudok, že niekoľko, dokonca až miliardu použil na to, aby sa vrátil k moci, či už to na podplácanie ľudí, ktorí boli aj tu, to je môj hodnotiaci úsudok, v sále. Takže Fico tie svoje peniaze nakradnuté, to je môj hodnotiaci úsudok, pán Gašpar, tak ako to povedal Počiatek, že Fico je zlodej, to je v tej nahrávke, takže Fico, zlodej, musí naozaj urobiť všetko pre to, aby odstránil Kolíkovú, aby odstránil Šipoša, aby odstránil všetkých, ktorí kritizujú, ktorí kontrolujú, ktorí im pozerajú na prsty. Pretože Fico nechce, aby mu pozerali na prsty. Potrebuje svojim, "našim" ľuďom rozdávať zase peniaze, potrebuje kšeftovať. Ficovi zachutila tak moc, to je môj hodnotiaci úsudok pán Gašpar, že je ochotný naozaj ísť cez mŕtvoly. A ja si myslím, že to, čo sa stalo Martine a jej snúbencovi Jankovi, to je môj hodnotiaci úsudok, bola vládna politika tejto strany, ktorá, ktorá drancovala národ a drancuje ten národ. Slováci, vy si čo myslíte, že naozaj táto vládna koalícia pomáha vám, veď nevidíte, čo sa tu deje? Nevidíte, že žiadne lacnejšie potraviny, žiaden lacnejší benzín? Ale odvolávajú Kolíkovú, odvolávajú Šipoša, odvolávajú všetkých ľudí z kontrolných výborov. Oni potrebujú kradnúť, kradnúť, kradnúť! To je môj hodnotiaci úsudok, Gašpar. Takže ja si myslím a som hlboko presvedčený, že ste zlodeji! To je môj hodnotiaci úsudok, Gašpar.
20. schôdza NR SR - 1.deň - B. popoludní
Dátum: 2024-09-12
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

250. Áno, ďakujem. Požiadali sme, naša nezisková organizácia vlastní národnú pamiatku Kráľovský soľný úrad v Haliči, Hazucha to vie. Strecha nám, strecha nám sa prepadla a dostali sme desaťtisíc v Obnov si fond. Skontrolovali to desiati, desiati to skontrolovali z ministerstva kultúry, ale čo je krásne, my sme dali 52-tisíc do opravy tej strechy. Ale pán Podmanický, vy ste geniálny, pretože vy ste, tu fungujete Muňko, Kuffa, Huliak, Becík, Fico, Kramplová, Michelko, Blcháč, Šalitroš, Stredák, Migaľ, Lukša, Gedra, Vážny, Malatinec, Puškárová, Stuška, Vaľová a Ferenčák, Záhorčák, Habánik, Podmanický. To sú všetci čo dostali, Podmanický, čo? Trafená hus zagágala, Podmanický, čo, trafená hus zagágala. Vy ste dostali dobré lóve tiež, ale my sme, my sme tie peniaze... (Prerušenie vystúpenia predsedajúcim.) Gašpar, Tibor, podpredseda NR SR Kľud v sále. Nechajte dohovoriť pána Pročka. Pročko, Jozef, poslanec NR SR ...použili na úpravu národnej kultúrnej pamiatky, neurobil som, neskáčte mi do reči, Podmanický! Môžte utíšiť Podmanického? Čiže, Podmanický, my sme použili peniaze na národnú kultúrnu pamiatku a 52, vyše 52 alebo koľko? 55-tisíc sme dali do opravy strechy, pán Podmanický. Ani moja stará mama, ani môj starý otec, ani moja teta, ani môj krstný brat, ani koňov otcov syn nedostal žiadnu dotáciu. Takže, pán Podmanický, vy máte čo najmenej rozprávať, vy máte čo najmenej rozprávať, vy, vy, vy, vy, vy. Takže ešte raz, tie peniaze išli, ja som hovoril o peniazoch, ktoré by išli na nejaké koncerty alebo na niečo. Ale oprava národnej kultúrnej pamiatky, národnej kultúrnej pamiatky, pán Podmanický, takže pekný deň vám želám aj s vašimi kšeftami, pán Podmanický.
20. schôdza NR SR - 1.deň - B. popoludní
Dátum: 2024-09-12
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

6. Ďakujem veľmi pekne. Ja si musím sám sebe priznať, že pri niektorých Igorových vystúpeniach ma mrazilo, lebo Igor má jednu nevýhodu, že je úprimný. A to je napríklad to, že naozaj rozprával aj o tom, ako niektorí poslanci nakladali a nakladajú členom Progresívneho Slovenska a dnes aj vystúpil pán Jarjabek a naložil naozaj a ja budem, sa k tomu vrátim v ústnom vystúpení, pánovi Šimečkovi a jeho starému otcovi. A ja som to zažil, že pán Jarjabek tu nakladal aj pani Jaurovej a neskutočným spôsobom aj o to, aké peniaze ona dostáva aj na jej otca a to, čo povedal Igor, ani ja tomu nerozumiem. Potom sa s tými ľuďmi, ktorí vám ubližujú a ktorí vám naozaj nakladajú a ubližujú vašim rodinám, sa v zákulisí s nimi rozprávate ako s najlepšími kamarátmi, smejete sa. A aj pre mňa je to také nepochopiteľné a aj ja sa spytujem sám seba, či to je hra pred ľuďmi tu v sále a potom v zákulisí je to realita, alebo realita je tu v sále a v zákulisí je to hra. Ale ja chcem povedať, že naozaj to celé, čo som si z toho najviac zobral, je to, že Fico naozaj straší Slovensko teraz Progresívnym Slovenskom a straší LGBT propagandou a straší tým, že progresivizmus je zlý. No všetko progresívne pre mňa je veľmi dobré a tu si treba naozaj uvedomiť, či naozaj netreba trošičku niekedy menej ubrať, aby sme toho Fica porazili. Spoločne.